ร้านนี้อยู่ตรงข้ามเยื้องร้านหมูกะทะฟ้าใส2 อยู่ตรงมุมสามแยกจะไปกาดไม้ค่ายเม็งราย จะเห็นป้ายร้านคำว่าPORK RIBS ชัดเจนเลยค่ะ
ร้านนี้ทีเด็ดอยู่ที่สเต็กซี่โครงหมูย่างที่มาต้องสั่งทุกโต๊ะ เมนูนี้มีให้สั่งขนาด2ไซร์ คือไซร์m,l และมีให้เลือกเครื่องเคียงด้วย2อย่างเช่นสลัด(น้ำข้น น้ำใส) เฟรนฟราย นักเก็ต 
ได้ลองสั่งไซร์L  เครื่องเคียงสลัดน้ำข้นกับเฟร้นฟราย ได้จานใหญ่มากกินได้3-4คน รสชาติสเต็กซี่โครงนั้นอร่อยมากเพราะมีซอสราดที่กลมกล่อมเข้ากันทีเดียว เนื้อซี่โครงก็นุ่มมาก และสลัดเครื่องเคียงก็อร่อยใช้ได้มีเบคอนกรอบโรยหน้ามาด้วย 
และอีกเมนูที่ลองสั่งคือฟิชแอนด์ชิพ เสริฟมาเยอะพอสมควร ปลารสชาติอร่อยใช้ได้ และกรอบนอกนุ่มในและมีเครื่องเคียงสลัดให้ด้วย
มาที่เมนูเครื่องดื่มบ้างได้ลองสั่งคอกเทลผลไม้(ไม่มีแอลกอฮอล์)จำชื่อไม่ได้ จะเป็นผลไม้ผักมีทั้งเลม่อน มะนาว แตงกวา ใบมิ้น ที่ใส่โซดาด้วยทำให้เย็นสดชื่น คลายร้อนได้ดีทีเดียว 
มาที่บรรยากาศในร้านบ้าง ภายในร้านมีโต๊ะให้เลือกนั่งพอสมควร การตกแต่งร้านก็โปร่งสบาย สวยงาม พนักงานบริการก็บริการดี สำหรับที่จอดรถก็สามารถจอดริมถนนบริเวณนั้นได้เลยค่ะ โดยรวมเเล้วถือว่าร้านนี้ห้ามพลาดสำหรับคนที่ชื่นชอบสเต็กซี่โครงหมูเลยค่ะ